CELEX: C2005/330/57
Language: sk
Date: 2005-12-24 00:00:00
Title: Vec T-366/05: Žaloba podaná  26. septembra 2005  – Anheuser-Busch/ÚHVT

24.12.2005   
            
            
               SK
            
            
               Úradný vestník Európskej únie
            
            
               C 330/23
            
         Žaloba podaná 26. septembra 2005 – Anheuser-Busch/ÚHVT
   (Vec T-366/05)
   (2005/C 330/57)
   Jazyk žaloby: angličtina
   Účastníci konania
   
      Žalobkyňa: Anheuser-Busch, Inc. (St. Louis, USA) (v zastúpení: V. von Bomhard, A. Renck, A. Pohlmann, G. Burkhart, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Budějovický Budvar, národní podnik (České Budějovice, Česká republika)
   Návrhy žalobkyne
   
               —
            
            
               zrušiť rozhodnutie odvolacieho senátu Úradu pre harmonizáciu vnútorného trhu (ochranné známky a vzory) z 11. júla 2005 (Vec R 514/2004-2) v časti, v ktorej bola prihláška ochrannej známky zamietnutá pre výrobky triedy 33 a
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: Žalobkyňa
   
      Prihlasovaná ochranná známka: Slovná ochranná známka „BUDWEISER“ pre výrobky tried 32 a 33 – prihláška ochrannej známky č. 1 603 489
   
      Majiteľ namietanej ochrannej známky alebo označenia v námietkovom konaní: Budějovický Budvar, národní podnik
   
      Namietaná ochranná známka alebo označenie: Medzinárodné obrazové ochranné známky a slovná ochranná známka „BUDWEISER“ a „BUDWEISER BUDVAR“ pre výrobky tried 31 a 32
   
      Rozhodnutie námietkového oddelenia: Vyhovenie námietke pre všetky dotknuté výrobky
   
      Rozhodnutie odvolacieho senátu: Zamietnutie odvolania
   
      Dôvody žaloby: Porušenie článku 8 ods. 1 písm. b) nariadenia Rady č. 40/94 z dôvodu neexistencie pravdepodobnosti zámeny kolidujúcich ochranných známok. Výrobky sú dostatočne odlišné, aby bola zo strany spotrebiteľa vylúčená akákoľvek zámena.